**Google analüütika** on veebianalüüsi teenus, mis pakub statistikat ja põhilisi analüüsivahendeid otsingumootoritele optimeerimise (SEO) ja turunduse eesmärgil. Teenus on integreeritud Google'i turundusplatvormiga ning on tasuta kättesaadav kõigile Google'i konto omanikele.

Google analüütikat kasutatakse veebisaidi toimimise jälgimiseks ja külastajate ülevaate kogumiseks. See võimaldab ettevõtetel tuvastada peamised kasutajate liikumise allikad, hinnata turundustegevuse ja kampaaniate edukust, jälgida eesmärkide täitmist (näiteks ostud, toodete lisamine ostukorvi), avastada kasutajate kaasamise mustreid ja suundumusi ning koguda muud olulist teavet külastajate kohta, näiteks demograafilisi andmeid.

Google analüütikat kasutavad tihti väikese ja keskmise suurusega jaemüügi veebilehed, et koguda ja analüüsida erinevaid kliendikäitumise andmeid. Need andmed aitavad parandada turunduskampaaniate tõhusust, suurendada veebilehe külastatavust ja tagada külastajate parem hoidmine.

Google omandas 2005. aasta märtsis veebianalüütikafirma Urchin Software ning avaldasid 2005. aasta novembris Urchini veebiversiooni nimega Google analüütika (*Google Analytics*). Teenuse populaarsuse tõttu pani Google uued taotlejad ootenimekirja, kuniks Google analüütika tehti avalikkusele üldiselt kättesaadavaks 2006. aasta augustis.

Tööpõhimõtted
-------------

Google analüütika kogub kasutajaandmeid iga veebilehe külastaja kohta, kasutades lehekülje silte (*page tags*) Iga lehe koodi lisatakse *JavaScripti* lehekülje silt. See silt töötab iga külastaja veebibrauseris, kogub andmeid ja saadab need seejärel ühele Google'i andmekogumisserverile. Google analüütika saab seejärel genereerida kohandatuid aruandeid, et jälgida ja visualiseerida mitmesuguseid andmeid nagu kasutajate arv, hüpete arv (*bounce rate*), keskmine seanssi kestus, seanssid kanalite kaupa, lehekülje vaatamine, eesmärkide täitmine ja palju muud. Lehekülje silt töötab kui veebimajakas (*web beacon*), mis kogub külastajate teavet, aga kuna see sõltub küpsistest, siis ei saa süsteem koguda andmeid kasutajatelt, kes on need blokeerinud.

Google analüütika hõlmab endas omadusi, mis aitavad kasutajatel tuvastada suundumusi ja mustreid, kuidas külastajad nende veebisaidil käituvad. Funktsioonid võimaldavad andmete kogumist, analüüsi, jälgimist, visualiseerimist, aruandlust ja integreerimist teiste rakendustega. Need funktsioonid on järgmised: 

* Vahendid andmete visualiseerimiseks ja jälgimiseks, sealhulgas armatuurlauad, tulemuskaardid ja liikumisgraafikud, mis näitavad muudatusi andmetes aja jooksul;
* Andmete filtreerimine, manipuleerimine ja trummelanalüüs (*funnel analysis*);
* Andmete kogumise rakendusprogrammiliidesed (*application programming interface*)
* Prognoosiv analüüs, luure ja anomaaliate tuvastamine;
* Segmenteerimine alamkogumite, näiteks konversioonide analüüsiks;
* Kohandatud aruanded reklaami, soetamise, publiku käitumise ja konversiooni kohta
* E-posti-põhine jagamine ja suhtlemine
* Lõiming teiste toodetega, sealhulgas *Google Ads, Google Data Studio, Salesforce Marketing Cloud, Google AdSense, Google Optimize 360, Google Search Ads 360, Google Display & Video 360, Google Ad Manager ja Google Search Console.*

Näidikud vs mõõtmed
-------------------

Google analüütika aruanded koosnevad näidikutest ja mõõtmetest. 

**Mõõtmed** on kvalitatiivsed tunnused või sildid, mida kasutatakse andmete kirjeldamiseks ja korrastamiseks. Samuti saab neid Google analüütikas endale meelepäraselt kohandada. Näiteks on levinumad mõõtmed:

* Keel;
* Brauseri tüüp;
* Linn ja riik;
* Seadmete mudelid
* Kasutaja vanuserühm

**Näidikud** on ühe andmetüübi kvantitatiivsed mõõtmised ning neid kasutatakse kasutatakse mõõtmiste võrdlemiseks erinevate mõõtmete (*dimensions*) vahel.

Olulised näitajad
-----------------

Google analüütika võimaldab kasutajatel jälgida kuni 200 erinevat näitajat, et mõõta oma veebisaitide tulemuslikkust. Kõige populaarsemad näidikud on:

* **Kasutajad**. Kasutaja on ainulaadne või uus veebilehe külastaja.
* **Hüpete määr** (*bounce rate*). See on nende külastajate osakaal, kes vaatasid ainult ühte lehekülge ning käivitasid ainult ühe taotluse Google analüütika serverile.
* **Sessioonid**. Külastajate interaktsioonide rühm, mis toimub 30-minutilise ajavahemiku jooksul
* **Keskmine sessiooni kestus**. Kui kaua iga külastaja keskmiselt veebilehel viibib.
* **Uute sessioonide osakaal**. Veebisaidi külastuste protsent, mis on seal esmakordselt
* **Leheküljed sessiooni kohta**. Keskmine lehekülje vaatamiste arv iga sessiooni kohta.
* **Täidetud eesmärgid**. Kordade arv, mil külastajad viivad lõpule kindlaksmääratud soovitud tegevuse.
* **Lehekülje vaatamised**. Vaadatud lehekülgede koguarv.

Eelised ja kitsaskohad
----------------------

Eelised, miks Google analüütikat kasutada on järgmised:

* Selle teenus on tasuta, seda on lihtne kasutada ning on kasutajasõbralik
* Pakub erinevaid näitajaid ja kohandatavaid mõõtmeid.
* Sisaldab lisaks ka palju muid vahendeid, nagu andmete visualiseerimine, jälgimine, aruandlus, prognoositav analüüs jne.

Google analüütika peamised kitsaskohad on järgmised:

* Üldiste andmete täpsust võivad ohustada kasutajad, kes blokeerivad Google analüütika küpsiseid või teatuid brauseripikendused, reklaamide filtreerimisprogrammid ja privaatsus võrgustikud.
* Et vähendada serveri koormust, koostatakse aruanded 500 000 juhusliku seansi valimiga. Lisaks on nendes aruannetes esitatud veamarginaalid ainult külastuste arvu kohta. Seetõttu võivad väikesed andmesegmendid sisaldada väga suuri veamarginaale.

Google analüütika 4
-------------------

**Google analüütika 4** (GA4) on selle teenuse uusim versioon, mis ilmus 2020. aasta oktoobris. Võrreldes vanemate versioonidega pakub GA4 täiesti uut kasutajaliidest ja nihkub kolmandate osapoolte küpsiste asemel masinõppe kasutamise suunas, et andmed oleksid veelgi täpsemad.

GA4 kogub nii veebisaidi kui ka rakenduse andmeid, et paremini mõista kliendi liikumist ja kasutab sessioonipõhiste andmete asemel sündmusepõhiseid andmeid. Samuti sisaldab see eraelu puutumatuse kontrolli, näiteks küpsisteta mõõtmist ning käitumis- ja muundamise modelleerimist. Lisaks pakuvad prognoosimisvõimalused suuniseid ilma keeruliste mudeliteta ning otsesed lõimingud meediaplatvormidega aitavad juhtida tegevusi veebisaidil või rakenduses.

Google analüütika 4 sisaldab uusi funktsioone nagu:

* Masinõppe ja tehisintellekti (AI) vahendid
* Süvendatud integratsioon Google Adsiga
* Elutsükliandmete põhjal loodud kliendikeskne aruandlus
* Täiendavad koodita jälgimisfunktsioonid, mis võimaldavad esitada andmeid väiksema viivitusega
* Täiustatud andmekontrolli funktsioonid regulatiivse vastavuse ja andmehalduse tagamiseks.

Viited
------

1. 1 2 3 4 5 6 7 8 9 10 11 12 13 14 15  
Chai, W. (2021). *Google analytics*.  (03.01.2024)
2. ↑  Fang, W. (2007). Using Google Analytics for improving library website content and design: A case study. *Library philosophy and practice*, 1-17.
3. ↑  Google. *[GA4] Introducing the next generation of Analytics, Google Analytics 4.*
 (03.01.2024)